Lefel 2 Gofal Anifeiliaid
Mae'r cwrs hwn wedi'i anelu at unrhyw un sydd â brwdfrydedd am anifeiliaid ac sy'n bwriadu dechrau gyrfa o fewn y diwydiannau gofal anifeiliaid. Mae yna lawer o fusnesau a chyfleoedd amrywiol yn y sector megis gweithio mewn gwarchodfeydd anifeiliaid, siopau anifeiliaid anwes, elusennau lles a phractisau milfeddygol. Gall gweithio gydag anifeiliaid fod yn yrfa hynod werth chweil. Nod y cwrs hwn yw dysgu'r sgiliau a'r wybodaeth mewn gofynion hwsmonaeth a gofal a fyddai'n eich cefnogi i naill ai ennill cyflogaeth yn y diwydiant neu symud ymlaen i addysg bellach o fewn y sector.
Bydd myfyrwyr yn ennill y wybodaeth a'r sgiliau trwy wersi theori a fydd yn eu galluogi i ymgymryd â heriau newydd yn hyderus gyda damcaniaethau a chysyniadau wedi eu hymgorffori. Bydd myfyrwyr yn ennill profiad o weithio mewn lleoliad ymarferol gan ddysgu sut i ofalu am amrywiaeth o anifeiliaid mewn dau sefydliad ymarferol gwahanol gan gynnwys Wild Animal Kingdom Y Borth ac iard Geffylau y Brifysgol yn Lluest.
Bydd myfyrwyr yn cael cyfle i weithio gydag amrywiaeth o anifeiliaid gan gynnwys cwningod, moch cwta, cŵn, geifr a cheffylau. Mae'r coleg yn gweithio'n agos gyda busnesau lleol i ennill profiad gwerthfawr i fyfyrwyr a fydd yn eu galluogi i symud ymlaen i gyflogaeth yn ddiweddarach. Mae yna hefyd nifer o ymweliadau addysgol bob blwyddyn sy'n galluogi myfyrwyr i gael cipolwg gwerthfawr ar wahanol gyfleoedd cyflogaeth.
Mae'r cwrs yn dystiolaeth o ddatblygu sgiliau ar gyfer gweithio yn y diwydiant gofal anifeiliaid. Ar gwblhau'r cwrs hwn gall myfyrwyr symud ymlaen i gyflogaeth neu gymhwyster technegol lefel 3 mewn rheolaeth anifeiliaid. Mae cyfleoedd gwaith yn cynnwys gweithiwr gofal anifeiliaid dan hyfforddiant mewn siopau anifeiliaid anwes, stablau, sŵau, cyndai a chathdai achub.
Rhywogaethau bywyd gwyllt Prydain, cynefinoedd ac adfer
Asesir drwy asesiadau ysgrifenedig, profion yn y dosbarth, asesiadau synoptig ymarferol ac arholiadau a osodir yn allanol
4 TGAU graddau A* i D gyda 2 radd C, gydag un naill ai yn y Gymraeg (iaith gyntaf)/Saesneg neu Fathemateg. Neu wedi cwblhau cymhwyster galwedigaethol L1 yn llwyddiannus mewn pwnc perthnasol gyda Theilyngdod neu uwch.